ଭୁବନେଶ୍ୱର, ଏପ୍ରିଲ ୨୫ (ଲୋକାଲ ୱାୟାର): ଆଶା କର୍ମୀ ଓ ତାଙ୍କ ପରିବାର ସଦସ୍ୟଙ୍କୁ ଆକ୍ରମଣ କରିଥିବା ଅଭିଯୋଗରେ ବାଲେଶ୍ୱର ସହରର ଜଣେ ବ୍ୟକ୍ତିଙ୍କୁ ଗିରଫ କରାଯାଇଛି ।
କରୋନା ବିରୋଧୀ ଲଢ଼େଇର ସମ୍ମୁଖ ଭାଗରେ କାମ କରୁଥିବା ସ୍ୱାସ୍ଥ୍ୟ କର୍ମୀଙ୍କ ଉପରେ ହେଉଥିବା ଆକ୍ରମଣରୁ ସୁରକ୍ଷା ଦେବା ପାଇଁ କେନ୍ଦ୍ର ସରକାର ଅଧ୍ୟାଦେଶ ଜାରି କରିବାର କିଛି ଦିନ ମଧ୍ୟରେ ଏହି ଆକ୍ରମଣ ହୋଇଛି । ଗିରଫ ବ୍ୟକ୍ତି ହେଲେ ନିଲିଆବାଗ ଅଞ୍ଚଳର ରମେଶ ମହାଳିକ ।
ଉଲ୍ଲେଖଯୋଗ୍ୟ ଯେ, ନିଳିଆବାଗରେ ଗତ ସପ୍ତାହକ ମଧ୍ୟରେ ୫ କରୋନା ପଜିଟିଭ ରୋଗୀ ଚିହ୍ନଟ ହେଲେଣି ।
ଆଶା କର୍ମୀ ସୁଭଦ୍ରାଙ୍କୁ ତାଙ୍କ ଘରେ ଆକ୍ରମଣ ହୋଇଥିଲା । ନିଳିଆବାଗ କଣ୍ଟେନମେଣ୍ଟ ଜୋନରୁ କୋଭିଡ-୧୯ ଲକ୍ଷଣ ଥିବା ଲୋକଙ୍କ ଠାରୁ ତଥ୍ୟ ସଂଗ୍ରହ କରୁଥିବା ବେଳେ ରମେଶ ଆଶା କର୍ମୀଙ୍କୁ ଆପତ୍ତିଜନକ କଥା କହିଥିଲା ।
ଆଶା କର୍ମୀ ଘରକୁ ଫେରିବା ପରେ, ଅଭିଯୁକ୍ତ ନିଜ ପରିବାର ସଦସ୍ୟଙ୍କ ସହ ତାଙ୍କ ଘରେ ଜୋର ଜବରଦସ୍ତ ପଶି ତାଙ୍କୁ ଓ ତାଙ୍କ ପରିବାରକୁ ଆକ୍ରମଣ କରିଥିଲେ ।
ଆଶାକର୍ମୀଙ୍କ ଝିଅ ଓ ଶାଶୂ ମଧ୍ୟ ଆକ୍ରମଣରୁ ବାଦ ପଡ଼ିନଥିଲେ ବୋଲି ବାଲେଶ୍ୱର ଏସପି ବି ଯୁଗଳ କିଶୋର କହିଛନ୍ତି ।
ପଡ଼ୋଶୀମାନେ ଆଶା କର୍ମୀ ଓ ତାଙ୍କ ପରିବାର ସଦସ୍ୟଙ୍କୁ ଉଦ୍ଧାର କରିଥିଲେ ।
ବୁଧବାର ଯାଜପୁର ଜିଲ୍ଲାର ଏକ କରୋନା ହଟସ୍ପଟ ଜୋନରେ କିଛି ପଶ୍ଚିମବଙ୍ଗ ଫେରନ୍ତାଙ୍କୁ କ୍ୱାରେଣ୍ଟାଇନରେ ରହିବାକୁ ପରାମର୍ଶ ଦେବାରୁ ସେମାନେ ଆଶା, ଅଙ୍ଗନବାଡ଼ି କର୍ମୀ ଓ ସ୍ଥାନୀୟ ସରପଞ୍ଚଙ୍କୁ ଆକ୍ରମଣ କରିଥିଲେ ।
ଆଶା କର୍ମୀ ରମା ପରମାଣିକ, ଅଙ୍ଗନବାଡ଼ି କର୍ମୀ ରମା ସୁନ୍ଦରୀ ପଣ୍ଡା, ରାହାସୋଳ ଗ୍ରାମ ପଞ୍ଚାୟତର ସରପଞ୍ଚ ମାଧବ ମଲ୍ଲିକ ପାଞ୍ଚ ଜଣ ବ୍ୟକ୍ତିଙ୍କୁ କ୍ୱାରେଣ୍ଟାଇନରେ ରହିବାକୁ ପରାମର୍ଶ ଦେଉଥିବା ବେଳେ ସେମାନେ ଆକ୍ରମଣ କରିଥିଲେ ।
ଏହି ପାଞ୍ଚ ଜଣ ନିକଟରେ କୋଲକାତାରୁ ଫେରିଛନ୍ତି । ହେଲେ କୌଣସି ଲକ୍ଷଣ ନଥିବାରୁ କ୍ୱାରେଣ୍ଟାଇନରେ ରହିବାକୁ ମନା କରୁଥିଲେ ।
ସୋମବାର ସକାଳେ ନୟାଗଡ଼ ଜିଲ୍ଲାର ଆଶା କର୍ମୀ ମାଧୁରୀ ନାୟକ କରୋନା ଭୂତାଣୁ ସମ୍ପର୍କରେ ସଚେତନତା ସୃଷ୍ଟି ପାଇଁ ନୂଆଗାଁ ଯାଉଥିବା ବେଳେ ପଡ଼ୋଶୀ ତାଙ୍କ ମୁହଁ ଉପରେ ଗରମ ପେଜ ଢାଳି ଦେଇଥିଲେ ।
ଚିକିତ୍ସା ପାଇଁ ନାୟକଙ୍କୁ ଜିଲ୍ଲା ମୁଖ୍ୟ ଡାକ୍ତରଖାନାରେ ଭର୍ତି କରାଯାଇଛି । ପୁଲିସ ଅଭିଯୁକ୍ତ ମନୁଆକୁ ଗିରଫ କରିଛି ।
ଓଡ଼ିଶାରେ କରୋନା ପଜିଟିଭଙ୍କ ସଂଖ୍ୟା ୯୪ରେ ପହଞ୍ଚିଲାଣି । ସଦ୍ୟତମ ପଜିଟିଭ ନମୁନାଗୁଡିକର ପଶ୍ଚିମବଙ୍ଗ ଭ୍ରମଣ ଇତିହାସ ରହିଛି ।
୯୪ କରୋନା ରୋଗୀଙ୍କ ମଧ୍ୟରୁ ୩୮ ଜଣଙ୍କ ପଶ୍ଚିମବଙ୍ଗ ଭ୍ରମଣ ଇତିହାସ ଥିବାରୁ ରାଜ୍ୟ ସରକାର ଓଡ଼ିଶାକୁ ପଶ୍ଚିମବଙ୍ଗ ସହ ସଂଯୋଗ କରୁଥିବା ୫୭ଟି ରାସ୍ତାକୁ ସିଲ୍ କରିଛି । ଏପରିକି ଆମ୍ବୁଲାନ୍ସକୁ ମଧ୍ୟ ଅଟକା ଯାଉଛି ।
ଡାକ୍ତର, ନର୍ସ, ପାରାମେଡିକ ଓ ଅନ୍ୟ ସ୍ୱାସ୍ଥ୍ୟ ସେବା କର୍ମଚାରୀଙ୍କ ବିରୋଧରେ ହିଂସା ତଥା ଅସଦାଚରଣ ପ୍ରଦର୍ଶନକାରୀଙ୍କ ପ୍ରତି ଜିରୋ ଟଲେରାନ୍ସ ଆଭିମୁଖ୍ୟ ପ୍ରଦର୍ଶନ କରିବାକୁ କେନ୍ଦ୍ର ସରକାର ନିଦେ୍ର୍ଦଶ ଦେଇଛନ୍ତି ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
